Hans Wergeland

Hans Wergeland (1923–2012) var en norsk flyger og offiser i Luftforsvaret. Han avsluttet karrieren som generalmajor i 1977 etter tjeneste som kommandør for luftstridskreftene i Nord-Norge.

Wergeland gikk Krigsskolen fra 1946 til 1948, deretter Luftforsvarets flygeskole 1948 til 1949. Deretter fulgte flygertjeneste, blant annet i 332 skvadron, der han en periode også var skvadronsjef. Etter stabsskoler i Norge og Frankrike fikk han beordringer som stasjonsjef på Ørland (1958–1961), Andøya (1971–1974) og Bodø (1974–1975). Fra 1976 var han kommandør for luftstridskreftene i Nord-Norge, en stilling han hadde fram til han søkte avskjed fra Luftforsvaret i 1977.«Selger fly i Midt-Østen» VG, 3. november 1977 

Under Kongokrisa var han fra november 1962 til juli 1963 air base commander på flyplassen i Elisabethville.

Etter karrieren i Luftforsvaret ble han direktør i Near East Engineering Co i Saudi-Arabia og Singapore.

 Referanser 

Kategori:Norske generalmajorer